สวัสดีครับคือว่า แฟนผมทานยาคุมแบบ28เม็ด เเล้วยาคุมหมดพอดีจะเว้น1วันก่อนขึ้นแผงไหม่ได้ไหมครับยังอยู่ในช่วงประจำเดือนมาอยู่ (กินช้า1วันก่อนขึ้นแผงใหม่)
สวัสดีค่ะ Takakprn Nicknewการรับประทานยาคุมกำเนิด (Oral contraceptive pills)ยาคุมกำเนิดถือว่าเป็นวิธีในการคุมกำเนิดที่ประสิทธิภาพในการคุมกำเนิดสูง (very effective) ค่ะ ถ้ารับประทานอย่างถูกวิธีทั้งนี้ ยาคุมกำเนิดมีหลายรูปแบบ โดยทั่วไปจะมีแบบแผง 21 หรือ 28 เม็ดสำหรับ 28 เม็ดจะประกอบด้วยตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก อีก 4-7 เม็ด จะเป็นวิตามินบำรุงค่ะ จำนวนเม็ดของแต่ละยี่ห้ออาจมีความแตกต่างกันได้ค่ะ ขึ้นอยู่กับปริมาณฮอร์โมนที่บรรจุในเม็ดยาค่ะทั้งนี้เพื่อป้องกันการลืมรับประทานยา ดังนั้นการใช้ยาเเบบ 28 เม็ด คือสามารถทานแผงต่อแผงได้เลย คือ เมื่อยาหมด ก็รับประทานแผงต่อไปได้เลยค่ะ โดยที่ไม่ต้องสนใจว่าประจำเดือนจะตรงในช่วงแถวสุดท้ายหรือไม่ หรือกำลังอยู่ในช่วงที่กำลังมีประจำเดือนมาทั้งนี้เพื่อให้ระดับยาในร่างกายมีการคงที่มากที่สุด เเละทำให้ประสิทธิภาพในการยับยั้งการตกไข่ เเละทำให้เยื่อบุโพรงมดลูกบางตัวลง เพิ่มความข้นเหนียวของมูกที่ปากมดลูกดีขึ้นค่ะ ดังนั้น การที่ลืมรับประทานยา หรือ เริ่มแผงใหม่ช้า คืออาจทำให้ระดับยาในร่างกายลดลงไปได้ ดังนั้นถือว่าอาจมีการตกไข่เกิดได้ค่ะ (โดยไม่ต้องสนใจว่าตรงกับการมีเลือดประจำเดือนออกมาหรือไม่ค่ะ) ดังนั้น ถ้าจำเป็น หรือลืมการเริ่มแผงใหม่จริงๆ อาจใช้ถุงยางอนามัยควบคู่ไปด้วยในระหว่างแผงนี้ได้ค่ะ หรือใช้ช่วง 2 อาทิตย์เเรก เพื่อเพิ่มประสิทธิภาพในการคุมกำเนิดค่ะอย่างไรก็ตาม ถึงแม้ว่ารับประทานอย่างถูกต้อง ก็มีรายงานว่ามีการตั้งครรภ์เกิดขึ้นได้ ดังนั้น ถ้ามีการลืม หรือมีการรับประทานยาไม่ตรงเวลา อาจต้องระวังด้วยค่ะ ถ้าเลือดที่ควรจะออกรอบถัดไปไม่มา อาจต้องตรวจปัสสาวะเพื่อดูการตั้งครรภ์ร่วมด้วยค่ะ